62017TJ0571_INF
Rozsudok Všeobecného súdu (ôsma komora) z 2. apríla 2020 –UG/Komisia
(vec T‑571/17)
„Verejná služba – Zmluvní zamestnanci – Zmluva na dobu neurčitú – Článok 47 písm. c) bod i) PZOZ – Výpoveď s výpovednou lehotou – Dôvody výpovede – Správanie v službe a postoj k práci, ktoré sú nezlučiteľné so záujmom služby – Zjavne nesprávne posúdenie – Preskúmanie vecnej správnosti skutkových okolností – Neexistencia dôkazov – Zodpovednosť – Majetková ujma – Výplata dlhovaných platov“
1.
Žaloby úradníkov – Akt spôsobujúci ujmu – Pojem – List Komisie informujúci zmluvného zamestnanca o jej úmysle ukončiť jeho zmluvu na dobu neurčitú – Vylúčenie – Rozhodnutie o výpovedi zmluvy na dobu neurčitú – Zahrnutie
[Služobný poriadok úradníkov, článok 90 ods. 2 a článok 91 ods. 1; Podmienky zamestnávania ostatných zamestnancov, článok 3a, článok 47 písm. c), i) a článok 138]
(pozri body 31 – 35)
2.
Žaloby úradníkov – Akt spôsobujúci ujmu – Rozhodnutie, ktorým sa prijíma konečná hodnotiaca správa – Predchádzajúca administratívna sťažnosť – Neexistencia – Neprípustnosť
(článok 270 ZFEÚ; Služobný poriadok úradníkov, článok 43 prvý odsek, článok 90 ods. 2 a článok 91 ods. 2; Podmienky zamestnávania ostatných zamestnancov, článok 3a a článok 87 ods. 1)
(pozri body 36 – 39)
3.
Úradníci – Zmluvní zamestnanci – Odstúpenie od zmluvy na dobu neurčitú – Voľná úvaha administratívy – Povinnosť starostlivosti prislúchajúca administratíve – Zohľadnenie záujmov dotknutého zamestnanca – Súdne preskúmanie – Hranice
[Podmienky zamestnávania ostatných zamestnancov, článok 47 písm. c)]
(pozri body 59 – 61, 77, 78)
4.
Úradníci – Mimozmluvná zodpovednosť inštitúcií – Podmienky – Protiprávnosť – Ujma – Príčinná súvislosť – Dôkazné bremeno
(článok 340 druhý odsek ZFEÚ)
(pozri body 82 – 85, 88)
5.
Žaloby úradníkov – Žaloba o náhradu škody podaná bez uskutočnenia konania pred podaním žaloby podľa služobného poriadku – Neprípustnosť
(Služobný poriadok úradníkov, články 90 a 91)
(pozri body 94 – 96)
6.
Žaloby úradníkov – Predmet – Príkaz administratíve – Neprípustnosť
(články 266 a 270 ZFEÚ; Služobný poriadok úradníkov, článok 91)
(pozri body 101, 108)
Predmet
Návrh založený na článku 270 ZFEÚ na jednej strane o neplatnosť rozhodnutia zo 17. októbra 2016, ktorým Úrad pre infraštruktúru a logistiku v Luxemburgu (OIL) Komisie vypovedal pracovnú zmluvu žalobkyne podľa článku 47 písm. c) bodu i) Podmienok zamestnávania ostatných zamestnancov Európskej únie s účinnosťou od 20. augusta 2017, a na druhej strane o náhradu majetkovej ujmy, ktorú žalobkyňa údajne utrpela v nadväznosti na toto rozhodnutie, ako aj nemajetkovej ujmy, ktorú údajne utrpela z dôvodu ponižujúceho zaobchádzania, ktorému bola vystavená z dôvodu svojej odborovej činnosti a čerpania rodičovskej dovolenky
Výrok
1.
Rozhodnutie Európskej komisie zo 17. októbra 2016 o vypovedaní pracovnej zmluvy na dobu neurčitú pani UG sa zrušuje.
2.
Účastníci konania predložia Všeobecnému súdu v lehote troch mesiacov od vyhlásenia tohto medzitýmneho rozsudku buď výšku peňažnej náhrady v súvislosti s nezákonnosťou rozhodnutia zo 17. októbra 2016 stanovenú na základe spoločnej dohody, alebo v prípade neexistencie dohody ich návrhy, pokiaľ ide o výšku tejto náhrady.
3.
V zostávajúcej časti sa žaloba zamieta.
4.
O trovách konania sa rozhodne v neskôr.